A y E s. 189 
Maculae tectricum caudae seu crissum et uropygium tegentium cordatae. 
Alae complicatae tribus lineis cauda longiores. 
Capta circiter A. 1780. 
TRINGA HELVETICA. 
Caput , oculorum positus , rostrum , corporatura , totus habitus adeo similes 
charadrio pluviali , ut quum digitus posterior utique minimus artificis culpa 
minus oculis pateret , pro varietate charadrii pluvialis colore tantum diversa 
haberem. Recte adeo Pallasius posteriorem digitum non attendendum esse 
monet : quod et in Laris fecit Linnaeus. 
TRINGA SQUAMATA. 
Rostri apice subdilatato laevi , dorso cinereo squamato , pectore 
nigro-punctato , uropygio variegato , rectricibus remigibusque cinereis 
quatuor extimis harum nigris , omnibus albo-marginatis rhachique ni- 
vea , pedibus cinereis. 
Ao. 1780. medio Septembri capta. 
Accedit habitu torosiore pedibusque brevibus ad illas quae Calidres (Mau- 
beches) dicuntur , sed cum nulla Brissonianarum convenit. Cum cinereae 
Mulieri Zool. Dan. prodr. n.° 202. descriptione convenit , sed non cum alle- 
gata Brissonii. 
CHARADRIUS OEDICNEMUS, 
Fusco- grysea , tectricum fasciis duabus albis , basi rostri, pedibus , 
iride , maculaque pone oculos nuda flavis. 
Magnitudo lari cinerei aut columbae majoris. Ab apice rostri ad pedes 
extremos unius pedis cum dimidio. Expansio alarum duorum pedum et di- 
midii. Ab apice rostri ad extremitatem caudae pollices sedecim. 
Rostrum unius pollicis et quinque linearum ad medietatem nigrum, basi 
flavum. Nares lineares in medio rostro incipiunt in initio llavedinis rostri , 
pone angustiores , longitudo linearum quatuor cum dimidia. Mandibula su- 
perior excipiens inferiorem , quae paulo brevior , et antice et ante apicem ubi 
bifurcatur , paulum gibba. 
Oculi amplissimi, diametri pollicis dimidii. Pupilla quatuor linearum. 
Iris citrina. Supra palpebras superiores cutis nuda nativo suo colore instructa. 
